Solun (Olovo)
Solun je naseljeno mjesto u općini Olovo, Bosna i Hercegovina. Nalazi se oko 8 km sjeverozapadno od Olova, u dolini rijeke Krivaje, uz cestu Olovo-Zavidovići. Na udaljenosti od oko 760 metara od naselja je nacionalni spomenik koga čine: drvena džamija, turbe, mekteb, staro kameno korito česme i harem sa mezarjem. Godine 1992. izgorila je do temelja, i obnovljena 2013. godine. Aktivna je samo u vrijeme Bajrama i u vrijeme tradicionalne godišnje dove. Solunska banja predstavlja kamenom ozidanu manju vodenu akumulaciju (kupatilo) tople vode površine 4 m² i dubine 0,6 m, koju topla voda puni izbijajući u obliku klobuka na nekoliko mjesta. Od mjesta Soluna udaljena je 2,8 km, nizvodno niz Krivaju. Smještena je ispod puta Olovo – Zavidovići, na pravcu kojim je do 70-ih godina XX stoljeća vodila uskotraćna pruga. Banja je hidronim za termomineralnu vodu, koja je na topografskoj karti označena kao Topla voda. Voda je još i mineralizirana (ljekovita) te pomaže kod liječenja raznih oboljenja i rehabilitacija nakon ranije preduzetih liječenja akutnih oboljenja.